અગરતલાઃ રિયો ઓલિમ્પિકમાં મામૂલી અંતરથી મેડલ ચૂકી ગયા છતાં કરોડો દેશવાસીઓનું દિલ જીતી લેનારી જિમનાસ્ટ દીપા કર્માકરનું પોતાના ઘેર પાછી ફરતાં જોરદાર સ્વાગત કરવામાં આવ્યું હતું. ૨૧ વર્ષીય દીપાએ આ દરમિયાન ‘બેટી બચાવો, બેટી પઢાઓ’નું સૂત્ર પણ આપ્યું. દીપાએ કહ્યું, ”ત્રણ મહિના પહેલાં હું જૂનાં સાધનો સાથે પ્રેક્ટિસ કરી રહી હતી. અત્યાર સુધી ભારતમાં ઓલિમ્પિકના સ્તરની બેલેન્સ બીમ અને બાર નથી. મને આશા છે કે હવે પરિસ્થિતિ સુધરશે.”